
ΔΕΛΤΙΟ ΤΥΠΟΥ

Το έργο «LIFE Natura2000Value Crete» διοργανώνει ημερίδα στον Δήμο Φαιστού στις 28 Φεβρουαρίου 2017
Στα πλαίσια των δράσεων επικοινωνίας του έργου ‘’LIFE Natura2000Value Crete’’ το Πανεπιστήμιο Κρήτης - Μουσείο Φυσικής Ιστορίας Κρήτης (ΜΦΙΚ) οργανώνει ημερίδα με θέμα «Περιοχές NATURA 2000: Ευκαιρία ή εμπόδιο για την ανάπτυξη;». Η ημερίδα θα πραγματοποιηθεί την Τρίτη, 28 Φεβρουαρίου 2017, στην Αίθουσα του Δημοτικού Συμβουλίου (Δημαρχείο) του Δήμου Φαιστού (25ης Μαρτίου αρ.1, Μοίρες Ηρακλείου), στις 18.00. 
Η θεματολογία που θα καλυφθεί κατά τη διάρκεια της ημερίδας αφορά στις προστατευόμενες περιοχές του Δικτύου NATURA 2000 σε εθνικό επίπεδο αλλά και στην Κρήτη, τα κοινωνικο - οικονομικά οφέλη που μας προσφέρει απλόχερα η φύση και η άγρια ζωή, ενώ θα δοθεί έμφαση και στα οφέλη που έχει ο άνθρωπος από τα αγροτικά οικοσυστήματα, ένα σημαντικό ποσοστό των οποίων εντάσσεται στο Δίκτυο NATURA 2000 στην Κρήτη. Επίσης, οι συμμετέχοντες θα έχουν την ευκαιρία να ενημερωθούν για τα διάφορα χρηματοδοτικά και αναπτυξιακά εργαλεία της τρέχουσας και ερχόμενης περιόδου, με έμφαση στις δυνατότητες και τις ευκαιρίες ανάπτυξης σε προστατευόμενες περιοχές.
Το πρόγραμμα της ημερίδας είναι το ακόλουθο:

· 18.00 - 18.20: Προσέλευση - εγγραφές συμμετεχόντων

· 18.20 - 18.40: Χαιρετισμοί

· 18.40 - 19.00: Μιχάλης Προμπονάς, Δρ. Φυσικός - Περιβαλλοντολόγος (Πανεπιστήμιο Κρήτης – Μουσείο Φυσικής Ιστορίας Κρήτης): «Δίκτυο Προστατευόμενων Περιοχών NATURA 2000 στην Ευρωπαϊκή Ένωση, την Ελλάδα και την Κρήτη»
· 19.00 - 19.15: Τάνια Πλουμή, Περιβαλλοντολόγος MSc (Πανεπιστήμιο Κρήτης - Μουσείο Φυσικής Ιστορίας Κρήτης): «Τα οφέλη που έχουμε από το Φυσικό Περιβάλλον»

· 19.15 - 19.40: Σταύρος Ξηρουχάκης, Δρ. Βιολόγος - Ορνιθολόγος (Πανεπιστήμιο Κρήτης - Μουσείο Φυσικής Ιστορίας Κρήτης): «Οικοσυστημικές Υπηρεσίες της Άγριας Ζωής»

· 19.40 - 20.00: Διάλειμμα

· 20.00 - 20.15: Ελισάβετ Γεωργοπούλου, Δρ. Βιολόγος (Πανεπιστήμιο Κρήτης - Μουσείο Φυσικής Ιστορίας Κρήτης): «Δίκτυο NATURA 2000 στην Κρήτη: Υπηρεσίες οικοσυστημάτων αγροτικών περιοχών»

· 20.15 - 20.30: Βαγγέλης Μαλεφιτσάκης, Εκπρόσωπος Εταιρίας Συμβούλων: «Χρηματοδοτικά και αναπτυξιακά εργαλεία για αγρότες, επιχειρηματίες και φορείς σε περιοχές NATURA 2000»
· 20.30 - 21.00: Ερωτήσεις - Ανοικτή συζήτηση

Η παραπάνω δράση υλοποιείται από το ΜΦΙΚ στο πλαίσιο του προγράμματος «LIFE Natura2000 Value Crete» («Οι οικολογικές υπηρεσίες, τα κοινωνικά οφέλη και η οικονομική αξία των υπηρεσιών των οικοσυστημάτων στις περιοχές Natura 2000 στην Κρήτη» - LIFE13 INF/GR/000188). Στο έργο, το οποίο συγχρηματοδοτείται από την Ευρωπαϊκή Επιτροπή σε ποσοστό 50% και από το Υπουργείο Περιβάλλοντος και Ενέργειας (ΥΠΕΝ), συνεργάζονται επίσης η Αποκεντρωμένη Διοίκηση Κρήτης - Διεύθυνση Συντονισμού & Επιθεώρησης Δασών και η Ελληνική Ορνιθολογική Εταιρεία (ΕΟΕ).
Για περισσότερες πληροφορίες:

Μουσείο Φυσικής Ιστορίας Κρήτης, Πλουμή Τάνια: 2810-393293, e-mail: taniaploumi@nhmc.uoc.gr
Μουσείο Φυσικής Ιστορίας Κρήτης, Κυριακοπούλου Νίκη, e-mail: niki@nhmc.uoc.gr

«Οι οικολογικές υπηρεσίες, τα κοινωνικά οφέλη και η οικονομική αξία των υπηρεσιών των οικοσυστημάτων στις περιοχές Natura 2000 στην Κρήτη»
«The ecological services, social benefits and economic value of the ecosystem services in Natura 2000 sites in Crete»
LIFE13 INF/GR/000188 (Acronym: LIFE Natura2000ValueCrete)

[image: image8.jpg]